CELEX: 62021TN0243
Language: ro
Date: 2021-05-04 00:00:00
Title: Cauza T-243/21: Acțiune introdusă la 4 mai 2021 – Pšonka/Consiliul

5.7.2021   
            
            
               RO
            
            
               Jurnalul Oficial al Uniunii Europene
            
            
               C 263/27
            
         
      Acțiune introdusă la 4 mai 2021 – Pšonka/Consiliul
      (Cauza T-243/21)
      (2021/C 263/36)
      Limba de procedură: ceha
      
         Părțile
      
      
         Reclamant: Viktor Pavlovyč Pšonka (Kiev, Ucraina) (reprezentant: M. Mleziva, avocat)
      
         Pârât: Consiliul Uniunii Europene
      
         Concluziile
      
      Reclamantul solicită Tribunalului:
      
                  —
               
               
                  anularea Deciziei (PESC) 2021/394 a Consiliului din 4 martie 2021 de modificare a Deciziei 2014/119/PESC privind măsuri restrictive împotriva anumitor persoane, entități și organisme având în vedere situația din Ucraina (1), precum și a Regulamentului de punere în aplicare (UE) 2021/391 al Consiliului din 4 martie 2021 privind punerea în aplicare a Regulamentului (UE) nr. 208/2014 privind măsuri restrictive împotriva anumitor persoane, entități și organisme având în vedere situația din Ucraina (2), în măsura în care decizia și regulamentul menționate se aplică reclamantului;
               
            
                  —
               
               
                  obligarea Consiliului Uniunii Europene la plata propriilor cheltuieli de judecată, precum și a cheltuielilor efectuate de reclamant.
               
            
         Motivele și principalele argumente
      
      În susținerea acțiunii, reclamantul invocă trei motive.
      
                  1.
               
               
                  Primul motiv, întemeiat pe o încălcare a dreptului la o bună administrare.
                  
                              —
                           
                           
                              Reclamantul își motivează acțiunea, printre altele, prin faptul că Consiliul Uniunii Europene nu a acționat cu diligență la adoptarea deciziei atacate, având în vedere că, înainte de adoptarea deciziei atacate, nu a examinat susținerile reclamantului, nici elementele de probă furnizate de acesta, care pledează în favoarea reclamantului, s-a bazat în principal pe rezumatul succint al procurorului general al Ucrainei și nu a solicitat nicio informație suplimentară cu privire la desfășurarea anchetei în Ucraina.
                           
                        
            
                  2.
               
               
                  Al doilea motiv, întemeiat pe o încălcare a dreptului de proprietate al reclamantului.
                  
                              —
                           
                           
                              Reclamantul arată în această privință că restricțiile care au fost adoptate împotriva sa sunt disproporționate, excesive și încalcă garanțiile de drept internațional în ceea ce privește protecția dreptului de proprietate al reclamantului.
                           
                        
            
                  3.
               
               
                  Al doilea motiv, întemeiat pe o încălcare a drepturilor fundamentale ale reclamantul care îi sunt garantate de Convenția pentru apărarea drepturilor omului și a libertăților fundamentale.
                  
                              —
                           
                           
                              Reclamantul arată în această privință că prin adoptarea unor măsuri restrictive împotriva sa au fost încălcate dreptul său la un proces echitabil, prezumția de nevinovăție, dreptul său la apărare, precum și dreptul la protecția proprietății private.
                           
                        
            
         (1)  JO 2021 L 77, p. 29.
      
         (2)  JO 2021 L 77, p. 2.